Die wêreld se rykste sportsterreLionel Messi. Foto: Facebook. Die Protea-netbalspan het vir hul bobaas-vertoning in die afgelope Wêreldbeker-netbaltoernooi ’n lekker bonus van R1,2 miljoen van Spar gekry. Glad nie ’n slegte bederfie vir ’n paar dae se spel nie. Hulle lyk egter soos kerkmuise in vergelyking met die wêreld se rykste sportsterre. Forbes het vroeër die Top-100 rykste sportsterre ter wêreld bekend gemaak en van die atlete se jaarlikse salarisse is waarskynlik hoër as sommige lande se onderwysbegrotings. Barcelona se Argentynse sokkerheld, Lionel Messi, is eerste op die lys met ’n allemintige inkomste van $127 miljoen. Vermenigvuldig dit met R13,93 (die rand/dollar-wisselkoers) en jy kry ’n ongelooflike R1,7 miljard. Nodeloos om te sê, is daar geen Suid-Afrikaner onder die Top-10 óf die Top-100 nie. Roger Federer, met sy Suid-Afrikaanse ma, is egter vyfde op die lys. Die tenniskoning het in die kalenderjaar $93,4 miljoen verdien. Die Top-10: